KOMMISSIONENS FORORDNING (EF) Nr. 256/95 af 8. februar 1995 om gennemførelsesbestemmelser til ordningen for indførsel til Fællesskabet af fåre- og gedekød med oprindelse i Bosnien-Hercegovina, Kroatien, Slovenien og den tidligere jugoslaviske republik Makedonien indtil den 30. juni 1995

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3125/92 af 26. oktober 1992 om ordningen for indførsel til Fællesskabet af fåre- og gedekød med oprindelse i Bosnien-Hercegovina, Kroatien, Slovenien, Montenegro og Serbien samt i den tidligere jugoslaviske republik Makedonien (1), særlig artikel 3, og

ud fra følgende betragtninger:

Forordning (EØF) nr. 3125/92 suspenderer delvis forvaltningen af den importordning, der er fastsat i aftalen af 1981 mellem Fællesskabet og Den Socialistiske Føderative Republik Jugoslavien om handel med får og geder samt kød heraf (2) og i tilpasningsaftalen af 1990 (3), og fastlægger en midlertidig forvaltning udelukkende fra Fællesskabets side med fordeling af de i aftalen fastsatte mængder mellem de nye republikker; ifølge artikel 3 i forordning (EØF) nr. 3125/92 skal der fastlægges gennemførelsesbestemmelser for den nye forvaltning;

det bør fastlægges nærmere, hvordan mængderne skal fordeles mellem republikkerne, og der bør fastsættes procedurer for udstedelse af importlicenser, herunder hvilken blanket der skal anvendes for dokumentet, som angiver produkternes oprindelse;

der bør dog ingen mængder fastsættes for Serbien og Montenegro, så længe det forbud, der er fastsat i Rådets forordning (EØF) nr. 990/93 (4), er i kraft;

den nuværende importordnings anvendelse bør begrænses til den 30. juni 1995, idet den nye ordning, der skal anvendes i overensstemmelse med de under GATT trufne beslutninger (Uruguay-runden), træder i kraft pr. 1. juli 1995;

efter aftalen af 1981 mellem Fællesskabet og Den Socialistiske Føderative Republik Jugoslavien skulle eksporten til Grækenland begrænses i visse følsomme perioder; lignende aftaler med andre tredjelande indeholdt også en sådan begrænsning; disse aftaler er blevet forlænget indtil den 30. juni 1995 af hensyn til markedsforvaltningen og på grund af visse specifikke problemer i forbindelse med import fra republikkerne i det tidligere Jugoslavien er det som en undtagelsesforanstaltning nødvendigt at begrænse eksporten til Grækenland i følsomme perioder indtil forbindelserne med de pågældende lande er blevet afklaret; disse restriktioner gælder udelukkende indtil den 30. juni 1995;

det bør endvidere bestemmes, hvilke myndigheder der kan udstede oprindelsesdokumenter i republikkerne;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fåre- og Gedekød -

UDSTEDT FØLGENDE FORORDNING:

Artikel 1

1. I henhold til den ordning, der er fastsat i forordning (EØF) nr. 3125/92 om de mængder fåre- og gedekød, der er fastsat i aftalen af 1981 mellem Det Europæiske Økonomiske Fællesskab og Den Socialistiske Føderative Republik Jugoslavien, fordeles der 2 240 tons mellem nedenstående nye republikker, som denne republik tidligere omfattede, i løbet af første halvår af 1995 på følgende måde:

>TABELPOSITION>

2. For ovennævnte republikker, hvor der endnu ikke findes slagterier, som er godkendt til udførsel til Fællesskabet, omregnes kødmængderne dog til antal levende dyr, udtrykt i slagtet vægt.

Artikel 2

1. Ansøgninger om importlicenser for de i artikel 1 nævnte mængder indgives til medlemsstaternes myndigheder i løbet af de første ti dage af hvert kvartal.

2. Importlicensansøgningerne:

- ledsages af et oprindelsesdokument (model i bilag I), der er i overensstemmelse med artikel 3, og som blev udstedt af et af de i bilag II anførte udstedende organer for højst en måned siden

- skal indeholde en angivelse af den forventede importpris.

Medlemsstaternes myndigheder opbevarer oprindelsesdokumentet i tre år.

3. Der kan for første kvartal udstedes importlicenser for højst 70 % af de mængder, der er fastsat for hver republik. For andet kvartal kan der udstedes importlicenser for de nævnte produkter inden for de disponible restmængder.

Hvad angår Grækenland kan der dog højst udstedes importlicenser for 320 tons for første kvartal 1995 for alle fire republikker tilsammen.

Artikel 3

1. Det i artikel 2 nævnte oprindelsesdokument udstedes i originaleksemplar og tre kopier af forskellige farver på en blanket som vist i bilag I.

Blankettens format er ca. 210 × 297 mm. Originaleksemplaret udfærdiges på hvidt papir, som afslører enhver mekanisk og kemisk forfalskning.

2. Blanketterne trykkes og udfyldes på et af Fællesskabets sprog.

3. I den øverste højre rubrik på hvert dokument anføres et løbenummer. Kopierne har samme løbenummer som originaleksemplaret.

4. Det udstedende organ beholder to kopier og udleverer originaleksemplaret og en kopi til ansøgeren.

Artikel 4

1. Hvert udstedende organ, der er anført på listen i bilag II, skal:

a) være anerkendt som sådant af eksporttredjelandet

b) forpligte sig til efter anmodning herom at meddele Kommissionen og medlemsstaterne alle oplysninger, der kan tjene til at kontrollere nøjagtigheden af oplysningerne på originaldokumentet og på ansøgninger om importlicenser.

2. Listen revideres, hvis betingelsen i stk. 1, litra a), ikke mere er opfyldt, eller hvis et udstedende organ ikke mere overholder en af de forpligtelser, der er pålagt det.

Artikel 5

1. Medlemsstaterne sender importlicensansøgningerne, opdelt efter produkt og oprindelsesland, til Kommissionen senest den sekstende dag i hvert kvartal.

2. Kommissionen beslutter pr. produkt og pr. oprindelse:

a) at tillade udstedelse af licenser for alle de mængder, der er ansøgt om og indsendt, eller

b) at nedsætte mængderne med en fælles procentsats.

3. Licenserne udstedes den tredivte dag i hvert kvartal.

Artikel 6

1. Importlicensen er gyldig i tre måneder fra udstedelsesdatoen, jf. artikel 21, stk. 1, i Kommissionens forordning (EØF) nr. 3719/88 (5).

2. Oprindelsestredjelandet angives i rubrik 8 i licensansøgningen og i licensen. For produkter henhørende under KN-kode 0104 10 30, 0104 10 80 og 0104 20 90 angives nettomasse og antal dyr, der skal indføres, i rubrik 17 og 18 i licensansøgningen og i licensen.

Licensen forpligter til at indføre fra det anførte land.

3. Uanset artikel 8, stk. 4, i forordning (EØF) nr. 3719/88 kan kun den mængde, der er anført i importlicensens rubrik 17, overgå til fri omsætning. Tallet »0« anføres med henblik herpå i licensens rubrik 19.

4. For de i stk. 1 nævnte mængder anføres en af følgende angivelser i rubrik 24 i importlicensen:

- Exacción limitada a cero [aplicación del Reglamento (CE) n° 256/95]

- Importafgift begrænset til nul (jf. forordning (EF) nr. 256/95)

- Beschränkung der Abschöpfung auf Null (Anwendung der Verordnung (EG) Nr. 256/95)

- ÅéóöïñÜ ðåñéïñéæüìåíç óôï ìçäÝí [åöáñìïãÞ ôïõ êáíïíéóìïý (ÅÊ) áñéè. 256/95]

- Levy limited to zero (application of Regulation (EC) No 256/95)

- Prélèvement limité à zéro [application du règlement (CE) n° 256/95]

- Prelievo limitato a zero [applicazione del regolamento (CE) n. 256/95]

- Heffing beperkt tot nul (toepassing van Verordening (EG) nr. 256/95)

- Direito nivelador limitado a zero [aplicação do Regulamento (CE) nº 256/95]

- Tuontimaksutta [asetuksen (EY) N:o 256/95 mukaisesti]

- Importavgiften begränsad till noll [tillämpning av förordning (EG) nr 256/95].

Artikel 7

Sikkerheden for importlicensen er på:

- 0,5 ECU pr. stk. levende dyr

- 2 ECU pr. 100 kg nettomasse for andre produkter.

Artikel 8

Senest den femtende dag efter udstedelsen meddeler medlemsstaterne pr. telex eller telefax Kommissionen, hvilke mængder, opdelt efter produkt og oprindelse, der er udstedt importlicenser for i henhold til denne forordning.

Artikel 9

Uanset fristerne i artikel 2, stk. 1, og artikel 5, stk. 1, 2 og 3, gælder der følgende bestemmelser for første kvartal af 1995:

- importlicensansøgninger indsendes til myndighederne i de enkelte medlemsstater senest den 20. februar 1995

- importlicensansøgninger opdelt efter produkt og land indsendes af medlemsstaterne til Kommissionen senest den 24. februar 1995

- licenserne udstedes senest den 28. februar 1995.

Artikel 10

Denne forordning træder i kraft på syvendedagen for offentliggørelsen i De Europæiske Fællesskabers Tidende.

Den anvendes indtil den 30. juni 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 8. februar 1995.

På Kommissionens vegne

Franz FISCHLER

Medlem af Kommissionen

(1) EFT nr. L 313 af 30. 10. 1992, s. 3.

(2) EFT nr. L 137 af 23. 5. 1981, s. 29.

(3) EFT nr. L 95 af 12. 4. 1990, s. 1.

(4) EFT nr. L 102 af 28. 4. 1993, s. 14.

(5) EFT nr. L 331 af 2. 12. 1988, s. 1.

BILAG I

>START GRAFIK>

>SLUT GRAFIK>

BILAG II

Liste over organer i eksportlandene, der er beføjet til at udstede oprindelsesdokumenter

Kroatien: »EUROINSPEKT«, Zagreb

Slovenien: »INSPECT«, Ljubljana

Den tidligere jugoslaviske republik Makedonien: Economic Chamber, Skopje

Bosnien-Hercegovina: Economic Chamber of Bosnia and Herzegovina.